**Vecinul Costică**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vecinul Costică

...

Cerul este plumburiu într-o vreme mohorâtă,

Mai este pe culmi zăpadă care strălucește-n soare,

Deși au dat frunze pe ramuri și grădinile-s în floare,

Primăvara stă în prag, dar parcă-i nehotărâtă,

-Intră, intră primăvară și ne umple de culoare!

...

Un vecin mai face focul și ne tot umple de fum,

Nu știu Doamne ce tot arde de miroase- așa urât,

Are oi și-i cam cioban și nu vreau să-l întărât,

Deși uneori cu dânsul mă mai întâlnesc pe drum,

Pun privirea în pământ că nu vreau să-l mai salut!

...

În mica noastră grădina ne-am pus podină din lemn,

Ne-a ajutat mult Costică, vecinul nostru cel mai bun,

Va fi minunat acolo când vor da florile-n prun,

Când vom face un grătar, și voi sta cu tine demn,

Să-l invit la o friptură pe Costică-aș vrea să-l sun!